《次韵戴成叔》
宋代·陈著

我生一断梗，会见亲旧疏。
新诗如春风，习习勤嘘枯。
谢君和君诗，句甚形神癯。
一笑当会此，各道意所如。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。